經數: 一八六○

經名: 肇論新疏卷上

頁數: 二一一

上	欄

便謂無談

此乃衆經之微言也雖引二經義同衆典

故. 云衆經等

何者. 謂物無耶. 則邪見非惑. 謂物有耶. 則常

見爲得文通二對反□以明. 皆上句明著

下句□破. 邪見斷見也. 若計物是無. 外道斷

見應非是惑. 下對例知. 物雖通諸且目法輪

以物非無故. 邪見爲惑. 以物非有故. 常見不

得順顯可知

然則非有非無者. 信眞諦之談也眞諦第

一也. 以說法非有非無. 方是眞諦之轉也

故道行云. 心亦不有亦不無卽彼經初品

中文. 心爲諸法之本. 然通眞妄. 眞謂如來藏

心亦非有無. 如無名論引釋. 妄卽妄想識心.

從緣生者亦非有無. 此中辯之. 以經義含有

二法故不可局

故中觀云. 物從因緣故不有. 緣起故不無

義引中論亦轉釋前經也. 從緣不有謂眞也.

緣起不無謂俗也

尋理卽其然矣推尋論旨法非有無. 實乃

如是. 此以敎如繩正理亦迪直

所以然者. 夫有若眞有. 有自常有. 豈待緣而

後有哉. 譬彼眞無. 無自常無. 豈待緣而後無

初句含二意. 一徵辭. 二牒不有等. 反推諸

法正顯從緣. 謂法若實有. 緣前亦合有. 不徒

緣集然後方有. 後三句例明眞無二說. 一太

虛. 二眞空. 此二元空不待緣離然後空也. 異

喩顯法理亦極成

若有不能自有. 待緣而後有者. 故知有非眞

中	欄

有. 有非眞有. 雖有不可謂之有矣初二句

順牒前文. 明法待緣非眞. 後二句相□以顯

非有也

不無者. 夫無則湛然不動可謂之無. 萬物若

無則不應起. 起則非無. 以明緣起故不無也

初句牒論. 次二句擧例. 以示如前二空皆凝

湛不動. 可謂者. 堪可許其是無. 次二句承例

反明. 次一句順顯. 後二句成前不無也

故摩訶衍論云. 一切諸法一切因緣故應有.

一切諸法一切因緣故不應有. 一切無法一

切因緣故應有. 一切有法一切因緣故不應

有大論前後有斯義而無斯文. 通成二對.

初對中明法從緣故不有不無. 初句緣起故

不無. 後句從緣故不有. 後對約有無二法. 對

辨以明不有不無. 一切無法等者. 大論三十

一. 以過未法爲無. 現在法爲有. 涅槃三十四

云. 一切世間有四種無. 一未生名無. 二滅已

名無. 三各異互無. 四畢竟名無. 皆因緣有此

四無. 後句可知. 皆云一切等者. 法乃萬殊緣

亦無數

尋此有無之言. 豈直反論而已哉. 若應有卽

是有. 不應言無. 若應無卽是無. 不應言有

初句收前四句. 以前論不出有無故. 次句反

謂相反. 猶云豈但是有無相反之說耶. 後通

有六句. 出論中有無相反之相. 前三句中若

應有者. 收前初三二句. 卽是有者. 定應唯

有. 不應言無者. 收前二四兩句. 如何□言無

耶. 後三句中. 若應無者. 收前二四兩句. 卽是

無者. 定應唯無. 不應言有者. 收前初三兩句.

下	欄

如何□言有耶. 已上辯定相反. 下顯緣法有

無皆具. 謂若有若無俱有其理. 非相反也

言有是爲假. 有以明非無. 借無以辯非有. 此

事一稱二. 其文有似不同. 苟領其所同. 則無

異而不同初二句論云應有. 明緣起故假

有也. 次一句論云不應有. 明從緣故非有也.

事一下緣生事一有無名二. 四句之文似乖.

若解其不有不無之同. 豈有無之異能違

然則萬法果有其所以不有. 不可得而有. 有

其所以不無. 不可得而無義承前起. 故云

然則. 前約二諦已出此文. 展轉引釋至此義

周. 故復擧此以結. 不可等者. 物性本空孰能

强之令有. 緣起旣形. 孰能排之令無

何則欲言其有有非眞生. 欲言其無事象旣

形. 象形不卽無. 非眞非實有. 然則不眞空義

顯於玆矣初有四句. 明於諸法不可定執

是有是無. 皆上句擧執. 下句推破. 欲謂將欲.

言謂意言. 將謂諸法定有. 邪有非實生. 但假

緣故如何定有. 欲待謂無事象已起. 如何定

無. 次有二句. 初句□前緣起之事. 次句結成

卽假卽空. 非眞假有也. 非實眞空也. 後有二

句. 正結論名. 首建此名以標宗致. 逐節引敎.

隨敎會釋. 顯理已周中道實相可令悟入. 最

後結歸不出題示. 故云爾也. 問論周至此後

說何爲. 答前已通□其意可了. 義若未盡何

此結之. 可細推繹

故放光云. 諸法假號不眞. 譬如化人. 非無

幻化人. 幻化人非眞人也彼經二十七云.

佛告須菩提. 名字者不眞. 假號爲名. 引此之

經數: 一八六○

經名: 肇論新疏卷中

頁數: 二一二

上	欄

意已見前文. 初法說謂諸法不眞. 名亦假也.

後三句喩明. 於中初句經文. 次二句義釋也.

謂幻成一人似非無也. 似豈爲眞. 故云非眞

夫以名心物. 物無當名之實. 以物心名. 名無

得物之功. 物無當名之實非物也. 名無得物

之功非名也此與論初大旨無殊. 文小變

爾. 名自情生好惡何定. 或於一物立多名. 或

以一名召多物. 物雖應名. 亦無當名之實理.

如以地龍木賊等名藥也. 又名雖召物. 亦無

得物之實功. 如談水陸唇言穢不□口. 應知

名是假號物爲幻化. 但順世俗不入實相

是以名不當實. 實不當名. 名實無當. 萬物安

在一切諸法不出名相. 此二旣空萬物不

立. 已上名相境寂. 下辯妄想心虛

故中觀云. 物無彼此. 而人以此爲此. 以彼爲

彼. 彼亦以此爲彼. 以彼爲此初句論文. 彼

論第四云. 諸法實相無有此彼. 而人下釋也.

如二人相向彼此互執也

此彼莫定乎一名. 而惑者懷必然之志. 然則

彼此初非有. 惑者初非無正擧妄計也. 彼

此互指旣無定在. 柰何惑者必然而執我定

名此. 他定名彼. 妄想之心. 依然取著. 然則下

名相元空迷夫妄執. 亦可名相無暫始有. 妄

想無暫始無. 以無暫始無之妄情. 執無暫始

有之名相. 病眼花生病耳蟬鳴. 蟬花□無病

根常執

旣悟彼此之非有. 有何物而可有(執)哉. 故知

萬物非眞假號久矣初句遍計性空. 次句

名隨相遣□差花亡. 耳聰蟬喪. 後二句結成

中	欄

經義. 此中雖帶名相而言. 意顯妄執本空. 肉

後引成具等. 又唯約妄情說邪

是以成具立强名之文. 園林託指馬之肉

成具經云. 是法無所有强爲其名. 園林卽漆

園也. 曹州地名. 莊周曾爲此吏. 故以目之. 彼

齊物云. 以指喩指之非指. 不若以非指喩指

之非指也. 以馬喩馬之非馬. 不若以非馬喩

馬之非馬也. 指謂手指. 馬謂戱籌. 若今雙六

之馬也. 如二人相向各以己指是指. 他指非

指. 是非互在本無實也. 喩曉也. 馬可例之

如此則深遠之言. 於何而不在(具)通指上

文. 內敎妄想元空. 外典是非無主. 文亦備在

是以聖人乘千化而不變. 履萬惑而常通者.

以其卽萬物之自虛. 不假虛而虛物也初

句擧能證之聖. 令物則之. 次二句顯證悟之

相. 千化名相萬物也. 不變者. 卽名相而如如

故. 惑妄想也. 常通者. 卽妄想而正智故以其

下出卽眞所以. 可知

故經云. 甚奇世尊. 不動眞際爲諸法立處. 非

離眞而立處. 立處卽眞也初引經. 卽同放

光不動等覺建立諸法. 非離下論主釋經義

也. 謂依理成事. 事豈離眞而立也

然則道遠乎哉. 觸事而眞. 聖遠乎哉. 體之卽

神初二句明境. 初句擧體而□. 道謂如如.

下句指屬觸謂六觸. 事卽名相. 事相旣近. 體

虛卽眞. 眞豈太遠. 後二句明心. 亦初句擧聖

而□. 聖卽智也. 下句屬體. 謂體究神心也. 卽

神者. 卽我之心爲神聖矣. 豈太遠乎. 仁王經

云. 菩薩未成佛. 以菩提爲煩惱. 菩薩成佛時.

下	欄

以煩惱爲菩提. 今詳論意. 自放光已下. 乃密

嚴楞伽五法相□之義. 故密嚴云. 名從於相

生. 相從依他起. 此二生分別. 諸法性如如. 於

斯善觀察. 是名爲正智. 名爲遍計性. 相是依

他起. 名相二俱遣. 是爲第一義. 略解云. 五

法者. 一名. 二相. 三妄想. 四正智. 五如如. 此

五約迷悟配之. 謂迷時卽如如. 以成名相. 卽

正智以成妄想. 悟時□名相爲如如. □妄想

成正智. 經中初三句如次名相妄想. 次三句

說正智. 後一偈約三性顯如如也. 略示如此.

論意謂依彼名相顯示論旨. 苟識相等體虛.

不捨一論能詮之名所詮之義. 卽境而會如.

卽解而成智. 故先擧聖人證法爲式. 然後示

以卽眞之理. 但在文甚隱致令難心. 若前後

冥搜義如指掌

肇論新疏卷上

肇論新疏卷中

五臺大萬祐國寺開山住持釋

源大白馬寺宗主贈□國公海

印開法大師長講沙門文才述

般若無知論第三釋玆分二. 初明般若. 後

解無知. 初有二種. 一本覺般若. 卽衆生等有

智慧是也. 大論四十三中□爲智慧. 故華嚴

出現說. 一切衆生皆具如來智慧等. 二始覺

般若. 卽六度之一. 然通淺深. 淺則生空般若.

深則法空般若. 此復有二. 一因修. 謂歷位漸

經數: 一八六○

經名: 肇論新疏卷中

頁數: 二一三

上	欄

得故. 二果證. 謂覺至究竟故. 然始本平等唯

一覺也. 又有三種. 一實相般若. 大論指般若

是一切諸法實相故. 二觀照般若. 照理照事

故. 三文字般若. 能顯總持故. 而此論中具攝

前理. 至文隨示. 後言無知者. 據下論文. 總有

二義. 一揀妄. 下云. 本無惑取之知等. 二顯眞

有三. 一本覺離念. 知卽非知. 故下云. 果有無

相之知等. 二始覺無知. 謂窮幽亡鑑撫會無

慮故. 實相觀照可以例知. 三文字無知. 謂言

說卽如文字性空非知非不知. 仍曰無知. 修

文字者不著不離. 是名修諸佛智母. 應知甚

深般若總持一切之功德. 出生無盡之法門.

破裂煩籠優游正覺也. 據梁傳. 什公初譯大

品. 論主宗之以作此論. 竟以呈什. 什歎曰. 吾

解不謝子. 辭當相揖. 論者. 謂假文字般若. 問

答析理. 顯示實相等

夫般若虛玄者. 蓋是三乘之宗極也非知

非見曰虛. 不有不無曰玄. 又四句不攝曰虛.

靈鑒亡照曰玄. 此牒經也. 極至也. 三乘之人

皆宗尙於般若. 各各修學. 但機有小大成自

乘菩提. 故大品聞持品云. 善男子欲得阿羅

漢果. 當習行般若波羅蜜等

誠眞一之無差. 然異端之論紛然久矣正

理唯一至當不差. 人學般若隨見成殊. 各興

異論. 紛然亂轍久矣

有天竺沙門鳩摩羅什者. 少踐大方硏(磨)機(心)

斯趣(旨)獨拔(出)於言象之表. 妙契於希夷之境

天竺或曰印土身毒. 卽五印婆羅門國. 什

公生龜玆. 以父鳩摩羅二本南天竺人. 今從

中	欄

本稱. 盛德如傳. 言象出易經略例. 言生於象

象生於意. 今以言喩能詮. 象喩所詮. 希夷出

老氏. 彼云. 聽之不聞名曰希. 視之不見名曰

夷. 今喩般若. 離名曰希. 離相曰夷. 按什公本

傳. 幼學小乘. 因悟蘇摩說阿□達經. 復學大

方硏心此趣. 孤出於言象之外. 妙合於實相

之境

集異學於迦夷異學卽西域外道. 迦夷卽

佛生之國. 亦通指諸國. 集猶正也. 師在天

竺. 破邪顯正非一

揚淳(粹)風(敎)於東扇. 將爰(語辭)燭(照)殊方. 而匿

(隱)耀(光)□土者. 所以道不虛應. 應必有由矣

殊方謂他國. □土今西□也. 意謂什公將欲

擧揚敎風東傳漢地. 傳符堅失國姚□□逆.

品光父子心不存法. 師[&FFFF]#其深解無所宣化.

在□十有三年. 機緣未會隨世色比. 是知佛

法流行. 亦待時節因緣. 苟非其時道不虛行

弘始三年歲次星紀. 秦乘入國之謀. 擧師(衆)

以來之意也□子興卽位歲號弘始. 星紀

者. 瑤疏云. 丑月星紀. 今以月紀年也. 秦乘

下. 梁傳云. 弘始三年廟庭木生連理. 逍遙觀

蔥變成□. 以爲美瑞. 謂智人應入. 五月秦遣

□西公碩德伐之. 隆軍大破. 九月品隆上表

歸降. 故云入國之謀. 至十二月末. 師至長安.

亦可師卽什公. 西伐之意擧師令來

北天之運數其然矣大品云. 般若於佛滅

後先至南方. 次至西方. 次至北方大盛. 震旦

在天竺東北. 今什公道通應斯懸記

大秦天王者. 道契百王之端(首)德洽(沾)千載之

下	欄

下. 游刃萬機(事)弘道終日. 信季(末)俗蒼生之所

天. 釋迦遺法之所仗也王謙故不稱皇帝. 但

比跡三王. 以春秋尊周爲天王. 故百王但汎

擧前代帝王. 游刃出莊子. □丁解牛運刃熟

妙. 故曰游刃. 彼云. 其於游刃必有餘地矣. 謂

秦王日親萬事. 判決合宜如游刃爾. 又復終

日弘闡佛法. 蒼生卽衆生也. 謂蒼蒼然而生.

亦可蒼者天也. 自天生故. 蓋隨俗說所天者.

王德配天物蒙其□. 昔金河顧命令王臣弘

護. 今王遵行法門依仗

時乃集義學沙門五百餘人於逍遙觀. 躬(親)執

秦文. 與什公參正方等義學卽僧史十科

中義解. 逍遙觀卽今秦中草堂寺. 本姚置層

觀. 於此什公入關. 遂施爲寺. 準晉書載紀. 王

雅信佛法. 請師宣譯. 師執梵本王執秦文. 更

互參正譯出諸經(云云)方等者方正平等. 卽方

廣分

其所開拓者. 豈唯當時之益. 乃累劫之津梁

矣拓手承物也. 亦拓開戶也. 謂所譯經論

開化一切. 非直益於彼時. 實爲積劫迷津之

橋梁. 今藏海琅函數越五千. 師所出經世多

弘讚

予以短乏. 曾(則)□(預)嘉會. 以爲上聞. 異要始

於時(此)也論主謙云. 我以才短智乏. 則預

什公嘉善之會. 殊異要妙之義始於此時. 聞

自什公故云上聞

然則聖智幽微深隱難測. 無相無名. 乃非言

象之所得. 爲試罔象其懷. 寄之狂言爾. 豈曰

聖心而可辯哉. 試論之曰聖智爲般若之

經數: 一八六○

經名: 肇論新疏卷中

頁數: 二一四

上	欄

體離諸分別故云幽微. 無相故非義象可思.

無名故非言詮可義. 故云難測. 爲試下意云.

般若雖非名相可及. 將欲悟物. 亦當內亡其

象. 外寄其言以辯之. 非言欲言故云狂也. 莊

子云. 使罔象心而得之. 舊本作□字誤. 豈曰

下理非言辯. 但寄言顯之自下先引經定

宗. 後九次問答. 決擇宗中之意. 令無餘惑

放光云. 般若無所有相無生滅相. 道行云. 般

若無所知無所見略引二經. 以示此論之

所宗. 放光卽大品也. 但兩譯成異. 二十卷云.

般若無所有相. 第十五云. 須菩提般若波羅

蜜不生不滅相. 道行第一云. 般若波羅蜜當

何從說. 菩薩都不可得見亦不可知. 無所有

相者. 謂有無知見等相皆離故. 無生滅相者.

非因緣所生故. 亦四相不遷三際莫易. 餘如

下釋

此辯智照之用. 而曰無相無知者何邪. 果有

無相之知不知之照明矣初二句反□. 未

了之者云. 二經正明智用. 乃云無知無相. 何

故後二句略標. 若斯之理果然而有(云云)謂眞

心靈鑒知非知相. 無知而知

何者(徵)夫有所知. 則有所不知. 以聖心無知

故. 無所不知. 不知之知乃曰一切知初二

句擧妄. 謂妄識取境能所昭然. 故曰有知. 妄

見不周故. 曰有所不知. 何者. 且丈夫心主□

臨器身. 常侍末那唯持見分. 謀臣之識徒知

有漏之鄕. 五將之能但擊塵□之境. 各有分

量知亦何眞. 故云爾爾. 後四句示眞. 聖心不

然. 非能所取. 故云無知. 本覺靈明無法不照.

中	欄

故曰遍知. 良以卽智之體宛爾無涯. 卽體之

智亦擴充無外. 此以諸法本居智內. 豈有智

內之法而不知邪. 佛性論云. 以如如智稱如

如境(云云)肉法依心現無法非心. 以卽法之心.

知卽心之法尤遍知也

故經云. 聖心無所知. 無所不知信矣思益

經第一云. 以無所知故知

是以聖人虛其心而實其照. 終日知而未嘗(曾)

知也. 故能默1獨韜光虛心玄(妙)鑒. 閉智塞聰

而獨覺冥冥(深遠)者矣文似老書. 義意實殊.

虛心者. 無知相故. 實照者. 有照用故. 終日下

知卽無知故. 默耀下正顯無相. 但般若之體

了非分別. 義言韜默非故藏匿. 閉智下智及

聰屬能證之智. 冥冥屬所證之理. 以智證理

返照歸寂. 亦義言閉塞. 獨覺者. 智無二故. 金

光明說. 佛果功德唯如如及如如智獨存. 如

如深□故曰冥冥. 慈恩大師云. 性質杳冥. 義

正同此. 上乃權實不分. 寂用雙融. 實 相般若

該於一切. 自下約二諦以明二智. 不二而二.

二而不二. 卽開實相爲觀照也. 以演宗中悲

智相導. 一念之力權慧具矣

然則智有窮(極)幽(深)之鑒. 而無知焉. 神有應會

之用而無慮焉幽屬於理智. 謂眞智照無

不極. 故云窮幽. 眞諦非相故云無知. 神謂俗

智. 應用難測. 故名曰神. 應會(者)感之必應不

失其會. 然水澄月現無心於化. 故曰無慮. 問

大悲大願豈非知邪. 答無緣之悲無相之願.

皆亡知照也. 故金剛三昧經云. 若化衆生無

生於化. 不生無化其化大焉. 問觀機審化寧

下	欄

非知邪. 答據論本意. 但由機感. 雖應萬類神

亦無思. 敎合根宜謂言觀審. 一論上下此理

昭然

神無慮故. 能獨王於世表. 智無知故能玄(深妙)

照於事外神用涉有. 由無思慮有不能縛.

故云世表. 王榮也. 正智契眞由非知故. 事不

爲□. 故云事外. 如淸□釋離世間. 疏云. 處世

無染卽是離也

智雖事外未始無事. 神雖世表終日域中(世間)

恐人聞實智事外. 謂有外證空. 故云未始

無事. 言卽事見眞. 起信云以一切法悉皆眞

故. 又聞權智世表謂不化物. 故云爾也. 謂處

世不染卽是世表

所以俯仰順化應接無窮. 無幽不察而無照

功. 斯則無知之所知. 聖神之所會初二句

權用順機. 或俯或仰根熟卽應. 應無窮極正

由無思方能如是. 俯謂俯就. 卽隨他意語. 如

人天小乘等. 仰謂企仰. 卽隨自意語. 如實敎

一乘等. 次二句實智覺法法無不盡. 非知非

見故無照功. 後二句雙結正由非知非會. 然

後能知能會. 豈但知而無知等邪. 權智亦合

云非會之所會. 上論二智知卽非知非知而

知等. 下通論智體非有非無

然其爲物(體)也. 實而非有虛而不無. 存而不

可論者. 其唯聖智乎欲揀前義故. 再起文

勢云然其等. 實而非有者. 雖眞照丙然亦非

有相. 若取爲有則著常見. 虛而不無者. 雖妙

湛杳然. 亦非無心. 若取爲無則落斷見. 故般

若妙存所以能聖. 若無般若亦無聖人. 但不

經數: 一八六○

經名: 肇論新疏卷中

頁數: 二一五

上	欄

可作有無等思議. 其唯下結屬

何者(徵釋)欲言其有無狀無名. 欲言其無聖以

之靈無狀等者. 名依相立相自緣生. 有爲

法也. 且卽心覺照不從緣生. 何有名相. 聖以

之靈者. 聖人諸法盡覺萬緣普應. 正由般若

力通難思. 何爲無邪

聖以之靈故虛不失照. 無狀無名故照不失

虛. 照不失虛故混而不□(變)虛不失照故動以

接粗(俗事)虛寂也. 正由非有故寂立. 非無故

照存. 正寂而常照. 正照而常寂. 展轉□跡釋

成前義. 混而不□者. 謂正□和時長在般若.

故入生界不染不縛動. 以等者. 謂正般若時

□□和故. 義利流行. 接引凡夫之粗也

是以聖智之用未始暫廢. 心之形相未暫可

得始初萌也. 靈智妙存. 如何暫時可廢. 有

無兩非. 如何形相可得. 言暫者少選不可. 肉

久廢久得邪. 非直有無諸相等不得. 而智亦

無得. 言語道斷心行處滅

故寶積曰. 以無心意而現行. 放光云. 不動等

覺而建立諸法. 所以聖跡萬端其致(旨)一而已

矣寶積卽淨名經. 長者子寶積歎佛偈言.

佛心意已滅寂也. 而現行照也. 放光二十九

云. 不動眞際爲諸法立處. 聖跡敎也. 屬上二

經. 古譯句爲跡. 尋跡得[&FFFF]#如尋句得義. 下論

直云敎跡. 致一者. 謂在文有異於旨無殊

是以般若可虛而照(心)眞諦可亡而知(境)萬動

可卽而靜(境)聖應可無而爲(心)以所觀眞諦

妙絶諸相. 但可非知而知故般若照時亡能

亡所. 唯虛而照. 仁王云. 正住觀察而無照相.

中	欄

萬動等者. 以所應俗諦緣生性空卽動而靜.

亦令能應權智無爲而爲. 心境前後互擧者.

以心由境以境卽心皆可. 亦順文便不以辭

害志

斯則不知而自知(實)不爲而自爲(權)復何知哉.

復何爲哉前二句結成知爲. 復何下恐聞

知爲心復住著. 此又遣之. 般若菩薩少有所

住. 便落妄想. 著我人相卽非菩薩. 是故有得

無得皆無所得. □然無寄眞智現前. 然燈記

別而得菩提自下大段九重問答. 決擇前

義. 前依宗致粗述大綱. 今賓主往復令人精

曉. 故遺民云. 此辯遂通. 則般若衆流殆不言

而會. 良有以也

難曰. 夫聖人眞心獨朗物物斯照. 應接無方

動與事會. 物物斯照故知無所遺. 動與事會

故會不失機. 會不失機故必有會於可會. 知

無所遺故必有知於可知. 必有知於可知故.

聖無虛知. 必有會於可會故. 聖不虛會難

曰. 下至會不失機. 謂眞智盡諸法之實. 權智

應萬物之感. 皆不失也. 會不 下四句雲庵達

公云. 必有能會之智. 應可會之機. 亦有能

知之智. 知可知之理. 必有下四句言實有知

會

旣知旣會. 而曰無知無會者何邪正難可

知

能夫忘知遺會者. 則是聖人無私於知會. 以

成其私耳初句□救後皆明意. 此同老氏.

以前文難定有知有會. 恐救云. 聖人雖有知

會. 以其不矜不恃. 知如不知會如不會. 故云

下	欄

忘知遺會. 若爾此則但是聖人不以知會自

長取爲己私. 然由虛心不自長. 故爲物推載.

返以知會歸於聖人. 是聖人不能[&FFFF]#其知會

之長. 竟成己私爾. 如老氏云. 後其身而身先.

非以其無私邪. 故能成其私. 彼意云. 後其身

不欲私己也. 然己讓人. 人必讓己. 本欲在後

而返在前. 是成其私耳

斯可謂(說)不自有其知. 安(豈)得無知哉據上

所救. 但是聖人不以知會自取爲長. 豈一向

無知會. 非無之太甚邪

答曰. 夫聖人功高二儀而不仁(權)明逾(越)日月

而彌益昏(實)二儀天地容儀. 不仁文出老氏.

取義不同. 彼云. 天地不仁以萬物爲芻狗. 意

云. 天地無私. 雖以仁恩生成萬物. 於物不望

其報. 如人縛芻爲狗亦不責於吠守. 此老氏

意也. 論意云. 大權普度功高天地. 然無緣之

慈化而無化不住化相. 故云不仁. 如金剛般

若云. 四生九類我皆度之. 功高也. 而無有一

衆生實滅度者. 不仁也. 明逾等者. 謂實智照

理明也. 都無分別昏也. 又明逾日月遍知也.

彌昏無知也. 唐光瑤和尙意同

豈曰. 木石□(盲)其懷其於無知而已哉. 我言

無知知卽. 無知非如. 木石聾□無覺

誠以異於人者神明故. 不可以事相心之耳

神妙靈明謂般若也. 事相謂人之情見. 蓋

前所難者. 於知不恃於會不矜. 但人之情識

虛心容物比無相般若. 相去○然. 莫認不矜

便爲般若. 顔子虛懷. 孟反不伐. 未聞入理

子意欲令聖人不自有其知. 而聖人未嘗不

經數: 一八六○

經名: 肇論新疏卷中

頁數: 二一六

上	欄

有知復審前難. 以前云此可謂聖人不自

有其知. 安得無知哉. 故先審定下. 責云

無(不)乃(助辭)乖於聖心. 失於文旨者乎無乃

文簡. 具云豈不乃也. 如外典云. 無乃爲□乎.

若定有知. 豈不乖心違敎

何者. 經云. 眞般若者. 淸淨如虛空. 無知無見

無作無緣大品含受品云. 摩訶衍如虛空.

無見無聞無知無識. 三假品云. 般若於諸法

無所見等. 眞揀惑取. 淸淨者. 絶相之義. 無知

下釋成淸淨. 作者. 造也. 謂無師自然之智. 非

因所作非緣所生. 仁王云. 無行無緣義同

斯則知自無知矣. 豈待返照然後無知哉

斯者. 指所引經. 旣云般若卽是知體. 復云無

知無見. 據斯經意. 知卽無知. 豈待反收其照

閉目塞聰. 絶聖去智冥如木石. 謂無知邪

若有知性空而稱淨者假牒彼救也. 恐難

者別會經意救云. 經稱般若淸淨者. 非謂無

知故淸淨. 約知見性空故云淸淨. 若云爾者

下反詰云

則不辨於惑智. 三毒四倒皆亦淸淨. 有何獨

尊淨於般若若云. 般若有知有見但性空

故. 經說淸淨者. 則與惑智不相殊畏. 何者. 夫

三毒四倒皆亦性空. 亦應淸淨. 據此而知不

約性空. 但約無知無見. 惑智卽三毒等分別

名智. 如下云惑智之無. 起信六粗智相是惑

故

若以所知美般若所知者. 卽眞諦. 恐難者

再救云. 經稱淸淨. 非約能知般若無知無見.

但約所知眞諦淸淨. 故美般若云. 淸淨者

中	欄

所知非般若. 所知自常淨. 故般若未嘗(曾)淨.

亦無緣(因)致(得)淨歎於般若能所宛然. 豈所

知淨故令能知亦淨. 而歎美之

然經云. 般若淸淨者. 將無以般若體性眞淨.

本無惑取之知. 本無惑取之知. 不可以知名

哉. 豈唯無知名無知. 知自無知矣會經正

意. 將無者. 豈無也. 旣不約性空及所知. 云淸

淨. 然經言淸淨. 有二意. 一智體眞淨非知見

故. 二本無惑取之知故. 旣本無矣. 難以知

名. 豈唯下恐疑者聞前云. 性淨無知. 謂兀然

絶照. 故今遣云. 以知無知相故. 本無惑取故.

知卽無知也

是以聖人以無知之般若. 照彼無相之眞諦.

眞諦無□馬之遺(跡)般若無不窮之鑒前二

句明以智證理. 後二句證理之相. □馬者. 卽

經中所說象馬□同渡一河. 河自無殊得有

淺深. 以喩三乘同入法性淺深三異. 今意云.

以所證眞諦本無□馬淺深之跡以軌般若.

般若亦無差別無窮之鑒照也

所以會而不差當而無是(權)寂□(靜)無知而無

不知者矣(實)不差者. 應不失機卽前無不爲

也. 無是者. 由感而應. 本非我故. 寂□下可

知. 此但決擇前宗中眞諦可亡而知等

難曰. 夫物無以自通. 故立名以通物. 物雖非

名果有可名之物. 當於此名矣. 是以卽名心

物. 物不能隱此難知及無知二名互違. 今

且立理文亦易通. 意云. 名能召物名正則物

順. 此依世諦名可得物. 如召火時不以水應.

而論云. 聖心無知. 又云. 無所不知二名互

下	欄

違也. 難實例權

意謂無知未嘗知. 知未嘗無知. 斯則名敎之

所通. 立言(名)之本意也例如寒暖相反得失

互非. 言敎詮量太通之理. 立名本意自有定

體

然論者欲一於聖心. 異於文旨. 尋文(名)心實(心)

未見其當知卽無知是一其心. 然二名互

非. 心豈成一哉

何者. 若知得於聖心. 無知無所辨. 若無知得

於聖心. 知亦無所辨. 若二都無得. 無所復論

哉此言若聖心有知. 宜置無知. 若聖心無

知. 宜置有知. 若聖心雙非. 更不復說二名. 二

名旣成互非三義. 皆爲不可

答曰. 經云. 般若義者. 無名無說非有. 非無非

實非虛. 虛不失照. 照不失虛. 斯則無名之

法. 故非言所能言也亦義引放光等經. 由

難者. 依名心實二名旣違. 謂聖心亦異. 不知

般若非名非相. 故引經以遮令忘名會旨. 經

約遮詮可知. 斯則下論辭略釋無名無說. 以

起下文

言雖不能言. 然非言無以傳. 是以聖人終日

言而未嘗言也. 今試爲子狂言辨之大方

便佛報恩經初卷云. 法無言說. 如來以妙方

便. 能以無名相法作名相說

夫聖心者. 微妙無相不可爲有. 用之彌勒不

可爲無. 不可爲無. 故聖智存焉. 不可爲有. 故

名敎絶焉微妙等者. 謂聖心離知見作緣

等相. 非有也. 用之下聖心靈妙照理達事. 用

無怠息非無也. 亦擬老氏. 旣云. 妙無諸相. 名

經數: 一八六○

經名: 肇論新疏卷中

頁數: 二一七

上	欄

敎詮之不及以通. 前難卽名心物. 物不能隱.

今般若非物名依何立. 欲以有知無知定名

聖心邪. 大論三十七云. 一切世間著有無二

見等

是以言知不爲知. 欲以通其鑒. 不知非不知.

欲以辨其相言知下若說有知. 但欲令人

通曉其鑒照之用. 豈有知相可取. 不知下若

說無知. 但欲令人知無惑取之相. 豈謂一向

無知

辨相不爲無通鑒不爲有. 非有故知而無知.

非無故無知而知謂般若之體無知無見.

亦非是無. 有鑒有靈. 亦非是有. 非有下但

□前. 釋成知與無知非一非異. 方□中道之

心.

是以知卽無知無知卽知. 無以言(名)異而異於

聖心也無以者. 戒止之辭

難曰. 夫眞諦深玄非智不測. 聖智之能在玆

而顯法性深廣玄妙難思. 唯般若能證. 故

此智證眞功能顯著

故經云. 不得般若不見眞諦反明也. 亦義

引般若. 智論十八云. 解脫涅槃道皆從般若

得

眞諦則般若之緣也. 以緣心智智則知矣

意云. 境爲心緣. 眞卽所證之境. 智卽能證之

心. 當證理時寧不知邪

答曰. 以緣心智智非知也上句順難縱之.

下句總斷非知. 此但斷定非知. 下釋不知之

所以云

何者. 放光云. 不緣色生識. 是名不見色. 又

中	欄

云. 五陰淸淨故般若淸淨文卽大品義同

放光. 十六云. 不以五陰因緣起識者. 是爲不

見五陰. 又云. 下卽放光第十四文. 謂不以五

陰爲緣. 而生般若知識. 是名不見者. 成無知

也. 以色卽空故智無所得

般若卽能知也. 五陰卽所知也. 所知卽緣也

但釋後文. 前亦例解. 經雖云色意在色空.

空與淸淨義非異也. 欲明眞諦無相故. 非是

般若發知之緣. 今且對前問以所知爲緣. 然

後眞妄對辨. 究竟卽顯眞諦非緣眞智非知.

委細開示令人深悟. 善巧方便其在于斯. 遺

民云. 宛轉窮盡極於精巧. 可謂知言矣

夫知(心)與所知(境)相與(待)而有相與而無初

句通標. 次句妄心妄境相待而起. 後句眞心

眞境相待而無. 廣如下釋

相與而無故物莫之有(眞)相與而有故物莫之

無(妄)物莫之無. 故爲緣之所起(妄)物莫之有故.

則緣所不能生(眞)物者通屬眞妄心境. 初二句

□前. 相因顯眞心眞境寂然無相. 後物莫之

有下□前無相. 以明眞心眞境互非緣互非

起. 以第一義諦空慧雙融本非心境. 要人悟

入一體義分. 空卽寂也. 境也. 慧卽照也. 心

也. 涅槃云. 第一義空名爲智慧. 故法爾寂照

湛然心境互現. 性出自古實非緣生. 今亦云

緣者. 且例妄說義言緣也. 次二句□前. 相因

顯妄法相待心境昭然. 後物莫之無下□前

有相. 以明妄心妄境互成緣互成起也

緣所不能生故. 照緣而非知(眞)爲緣之所起

故. 知緣相因而生(妄)眞非緣起故. 照境之

下	欄

時了無分別. 妄自緣生故. 能所歷然. 外託塵

境內生分別故. 云知緣等

是以知(妄)與無知(眞)生於所知矣所知者. 通

屬眞妄二境. 妄知因境而生故云生於等. 無

知亦言生者. 實無生相. 但因眞諦無相. 軌則

眞智成無分別. 生者. 因也成也

何者(通徵眞妄)夫智以知所知取相故名知(妄)眞諦

自無相眞智何由知(眞)成前相與而有相與

而無. 妄智以能分別所知之境. 一一於境取

相. 相旣妄起心亦妄生. 眞則反此. 故曰無知.

對妄辨眞義意昭然自下但廣釋前義. 問

何故眞妄相因非因爲緣非緣有知無知邪

所以然者(通牒)夫所知非所知. 所知生於知. 所

知旣生知. 知亦生所知妄心妄境相因相

待互各生起. 心境□然有能所知. 非所知者.

境未對心之時亦未爲境. 生於知者. 由現前

境牽起內心. 此卽因境生心. 心故能知. 故起

信云. 復次境界爲緣. 故生六種相. 卽六粗事

識分別取著. 是名知也. 知亦生所知者. 謂因

心生境也. 由心分別境亦隨生. 知者. 分別也.

古德云. 未有無心境曾無無境心

所知旣相生. 相生卽緣法. 緣法故非眞. 非眞

故. 非眞諦也初句□前. 文簡. 具云. 知與

所知等. 緣法者. 若心若境皆因緣所生法也.

非眞者. 緣集故有緣離故無. 自無主宰故成

空假. 中論云. 因緣所生法我說卽是空等

故中觀云. 物從因緣有故不眞. 不從因緣有

故卽眞亦義引彼論破因緣品中之義. 但

前句證前後句證後

經數: 一八六○

經名: 肇論新疏卷中

頁數: 二一八

上	欄

今眞諦曰眞. 眞則非緣. 眞非緣故. 無物從緣

而生也初二句明眞諦非緣集之境. 後二

句承前以明非緣. 文亦或脫. 應云無物從非

緣而生也. 下引證中可見

故經云. 不見有法無緣而生大品云. 亦諸

經通義. 未曾見有一法從非緣而生. 無者. 非

也. 如水土是生穀之緣. 火石則非. 今眞諦如

空有知如芽種. 空不生芽空非緣故. 緣眞不

生知眞非緣故. 中論云. 不從非緣生. 亦可無

者有無之無. 謂但見諸法賴緣而起. 未有一

法無緣而生. 今眞諦無緣性. 亦不能生般若

之知. 中論初卷云. 如諸佛所說眞實微妙法.

於此無緣法. 云何有緣緣

是以眞智觀眞諦. 未嘗取所知. 智不取所知.

此智何由知初二句明不取. 後二句顯非

知. 眞智觀眞. 若取所知豈成眞智. 故永嘉大

師云. 若以知知寂此非無緣知. 如手執如意.

非無知意手. 若此則能所宛然. 不唯不成於

眞知. 亦不能證寂. 問若竟無知何名般若. 亦

應不名見道答

然智非無知. 但眞諦非所知. 故眞智亦非知

有所則有能. 今所觀眞諦離心緣相. 故能

照般若都無知相. 誰謂般若絶於靈照

而子欲以緣心智. 故以智爲知(擧難)緣自非緣.

於(向)何而心知哉(反責)已上唯約實智照眞.

眞旣非緣智亦無知. 中吳集云. 上三重問答

通辨論旨. 下之六重皆次第□跡而生

難曰. 論云不取者. 爲無知故不取. 爲知然後

不取邪設爾何失

中	欄

若無知故不取. 聖人則冥. 若夜遊不辨緇素

之異. 若知然後不取. 知則異於不取矣二

俱有過也. 此□前爲難. 謂不取順於無知.

應合聖心冥暗. 如人夜行不辨黑白. 有取與

知相順. 焉有知而不取. 以難前云未嘗取所

知. 又云智非無如

答曰. 非無知故不取. 又非知然後不取雙

非

知卽不取故. 能不取而知了了妙存. 故曰

知. 分別已亡故. 曰不取. 故能下正由遍計久

空無明永盡. 無能取相也. 知由不取取則不

知. 故云不取而知. 若此尙非自知. 肉取境邪.

如永嘉云. 若以自知知亦非無緣知. 如手自

作拳. 非是不拳手

難曰. 論云不取者. 誠以聖心不物(取)於物. 故

無惑取也不取之中含有二難. 前約知與

不取兩違. 此約不取斷滅故二難成異. 不取

於物者. 謂了物本空無我無法. 無惑取者. 謂

二執二障永已斷滅

無取則無是. 無是則無當. 誰當聖心. 而云聖

心無所不知邪是者. 印可於物不謬之稱.

當者. 印物不謬有主質之. 謂若心有取. 則定

有是物之懷. 有是物之懷. 則有當物主質之

心. 今旣不取. 應無印可之是. 當物之主. 體用

頓絶空空如也. 故云誰當等

答曰. 然無是無當者. 夫無當則物無不當. 無

是則物無不是. 物無不是故. 是而無是. 物

無不當故. 當而無當有當有是則屬惑取.

心當心是. 終不得其眞是眞當. 今般若之照.

下	欄

由無惑取是當之情. 故能無物不印. 印無不

是是無不當. 豈云一向無是淪其心用. 一向

無當喪其心主乎. 物無不是下謂正是當時.

復無是當之相少法當懷. 此亦無知卽知. 知

卽無知中. 一分之義矣

故經云. 盡見諸法而無所見義引放光等

文. 彼第十云. 菩薩行般若波羅蜜. 盡知一切

衆生之意等. 第三又云. 行般若波羅蜜. 於諸

法無所見等

難曰. 聖心非不能是. 誠以無是可是非不

下心能了境. 無是下境相旣空. 是念亦寂

雖無是可是(縱成)故當(應)是於無是矣境空

心寂不可有是有當. 無是無當應可住乎

是以經云. 眞諦無相故般若無知者. 誠以般

若無有有相之知. 若以無相爲無相. 又何累

(去聲)於眞諦邪因前決擇. 已捨有知之念. 故

云無有有相之知. 復取無相爲是. 故云. 若以

無相爲無相等. 爲者. 取著之相. 累謂負累. 亦

罪也. 意云. 眞諦無相般若無知心境俱無. 住

此無中如何

答曰. 聖人無無相也擧聖總遣

何者(徵)若以無相爲無相. 無相卽爲相無相

雖無. 若心有所住卽爲相矣. 焉成無相. 智論

二十六云. 若無相中取相非是無相. 學般若

者. 住有爲有火燒. 住無爲無水比. 水火雖殊

滅身無異. 若有無俱捨中道不存. 是謂住於

無所住矣

捨有說不(往)無. 譬猶[&FFFF]#峰而赴壑. 俱不[&FFFF]#於

患矣避有住無. 猶如一人患危峰險峻. □

經數: 一八六○

經名: 肇論新疏卷中

頁數: 二一九

上	欄

身赴於溝壑. 不知溝壑墜墮亦可傷身. 故中

論云. 大聖說空法爲離諸見故. 若復見有空

諸佛所不化. 以著有之見易除. 著空之見難

治. 如火出水中病因藥起

是以至人處有不有居無不無. 雖不取於有

無. 然亦不捨於有無處有下二句謂常居

有無了無所住. 亦不起有無之見. 雖不下二

句縱成前後不取不離. 眞無住之般若也

所以和光塵勞周旋五趣. 寂然而往□爾而

來. 恬言無爲而無所不爲此約悲智相導.

以顯無住. 初句文同老氏. 彼云. 和其光同其

塵. 今借彼文以明權智涉有化生. 同旋者. 謂

周遍□旋也. 往者. 往五趣故卽靜而動也. 來

者. 復涅槃故卽動而靜也. 謂不出生死□復

涅槃. 了知生涅無二際故. 寂然□爾恬言義

皆相似意云以. 悲導智而往五趣. 周遍化生

無所不爲. 然正方便時. 智卽導悲. 見生界空

度無所度. 故言□爾而來恬言無爲. 此如宗

中悲智相導一念之力. 權慧兩具處說

難曰. 聖心雖無知. 然其應會之道不差. 是以

可應者應之. 不可應者存之此難權智生

滅. 先立理也. 因前辨析已許二智不住有無.

然其下權智應機之時. 大小無差. 機熟爲可

應. 未熟者與作得度之緣. 故云存之

然則聖心有時而生. 有時而滅. 可得然乎

正難也. 謂應時新生感謝息滅. 許如此不

答曰. 生滅者. 生滅心也. 聖人無心生滅焉起

前二句明妄. 謂諸心心所實託緣生. 從因

緣故墮在生滅. 聖心反此. 謂三際已破四相

中	欄

兼亡. 刹那不萌. 何容生滅邪. 問若爾應無心

邪. 下通云

然非無心. 但是無心心耳. 又非不應. 但是不

應應耳華嚴明佛智廣大. 金光談如智獨

存. 豈曰默然如空無知無照. 無心心者. 一非

妄有故. 二寂而能照故. 問無心之心應不應

機邪. 答又非不應等. 後得無私但隨感而現.

現無相現故云爾爾. 卽前云. 功高不仁等. 亦

可卽寂故. 不應卽照故應. 以今不應之應. 顯

上無心之心. 上體此用

是以聖人應會之道. 信若四時之質(實)直以虛

無爲體. 斯不可得而生. 不可得而滅也大

權利物. 是唯無感感之必應. 信若四時也. 直

者. 正也. 虛無者語借老氏. 謂般若之體妙湛

絶相曰虛. 永盡惑取曰無. 斯不下結成. 賢首

大師云. 非生非滅四相之所不遷. 謂旣以至

虛爲性. 則感來非生感謝非滅故云不可得

等

難曰. 聖智之無惑智之無. 俱無生滅. 何以異

之此辨眞妄宛殊. 而云俱無. 俱無則同無

生滅. 智惑何分

答曰. 聖智之無者無知. 惑智之無者知無. 其

無雖同. 所以無者異也聖心無知無惑取

知見等相. 故惑智知無. 謂妄知緣生其性本

空故. 其名雖同其義實異. 亦猶眞俗皆諦. 諦

義元殊

何者. 夫聖心虛靜. 無知可無可曰無知. 非謂

知無. 惑智有知. 故有知可無. 可謂知無. 非曰

無知也謂聖心遍計已斷識相亦滅. 更無妄

下	欄

知之體可令無之. 但可稱云無知遮也. 非謂

知無者表也. 故永嘉云. 其性了然故不同於

木石. 謂覺照九然光遍法界. 豈曰知無. 故荷

澤云. 知之一字衆妙之門. 華嚴十首問佛境

界智佛境界知. 淸□釋云. 知卽心體智卽

心用. 此論智知體用雙舍爾. 惑智下反前可

思

無知卽般若之無也. 知無卽眞諦之無也

若妄知對於妄境. 妄知亦心. 今以般若照之.

妄知性空卽是眞諦之境. 如前云. 五陰淸淨

是也. 一心一境二相歷然. 如何但認空同. 不

觀心境各異

是以般若之與眞諦. 言用卽同而異(初句)言寂

卽異而同(次句)同故無心於彼此(釋)異故不失

於照功釋前初句

是以辨同者同於異. 辨異者異於同(三俱句)斯則

不可得而異. 不可得而同也(四非句)此中具有

四句. 但文隱難見. 今具出之令無餘惑. 初句

承前雙標心境. 爲寂用同異所依之法體. 心

境法也. 寂用義也. 同異但料簡寂用爾. 言心

境者. 卽智而如境也. 卽如而智心也. 不二而

二體用□殊. 二而不二心境一觀. 華嚴□向

說. 未有如外智能證於如. 未有智外如爲智

所證. 今論中言寂卽如也. 言用卽智也. 正由

如智同源體用一致. 故得同異自在. 四句全

現體用. 非異曰同. 非一曰異. 已知1大義. 言

用下第一句卽同而異者. 謂卽體起用用與

體殊. 下□釋云. 異故不失於照功. 言寂下第

二句卽異而同者. 謂攝用歸體體與用一. 下

經數: 一八六○

經名: 肇論新疏卷中

頁數: 二二○

上	欄

□釋云. 同故無心於彼此. 彼此目心境也. 是

以下第三俱句. 雙攬前二成此第三爾. 是以

辨同者. 牒前同句. 具云. 是以辨異而同者. 以

其但同於異故. 云異而同. 蓋卽異而同也. 辨

異者. 牒初異句. 可準前說. 亦卽同而異也. 二

句同時. 斯則下第四非句承前第三而成. 以

同於異故非同. 異於同故非異具. 云不. 可得

乎異而同同. 而異也下. 寂用各辨中但□前

二句以. 後二句從前生故

何者. 內有獨鑑之明. 外有萬法之實. 萬法雖

實然非照不得. 內外相與以成其照功. 此則

聖所不能同用也釋前第一句. 以心爲內.

以境爲外. 獨鑑者. 無二之照故. 萬法之實者.

實謂眞實. 諸法實相故. 又空亦名實. 緣生性

空故. 前云. 實相性空緣會一義等. 上列心境.

萬法下明智證. 理唯甚深. 般若能照[&FFFF]#等皆

空也. 內外下謂如如之境待般若以證. 亦由

證境成般若之功. 此則下結成異句

內雖照而無知. 外雖實而無相. 內外寂然相

與俱無. 此則聖所不能異寂也釋前第二

句. 此中內外俱無如智雙泯. 寂亦不立. 假彼

寂同以遣其異. 異旣遣矣. 沒同果海唯證相

應. 非思非議. 文義可解

是以經云. 諸法不異者. 豈曰續鳧截鶴. 夷(平)

岳(山)盈(滿)壑. 然後無異哉.  誠以不異於異故.

雖異而不異也初句牒經. 大品遍學品云.

諸法無相非一相. 非異相. 若修無相是修般

若等. 此中略引一句也. 豈曰下引事會釋. 鳧

雁屬脛短者. 鶴脛長者. 意云. 諸法差別. 如鳧

中	欄

短鶴長等. 然性無不空. 空故不異. 不徒續截

夷盈然後平等. 亦文借莊子. 彼云鳧脛雖短

續之則憂. 鶴脛雖長斷之則悲. 誠以下不以

諸相爲不異. 但以性空平等故不異也

故經云. 甚奇世尊. 於無異法中而說諸法異.

又云. 般若與諸法亦不一相. 亦不異相信矣

大品六喩品云. 世尊云何無異法中. 而分

別說異相. 又云下大品照明遍學品云. 諸法

無相非一相非異相. 合亦無所合. 初段不分

心境. 卽同而異. 後段心境相對. 非一非異. 雙

證前文. 信受者. 聖敎爲定量故1量故亦見法

無疑故

難曰. 論云. 言用則異言寂則同擧前文爲

疑起之因

未詳. 般若之內則有用寂之異乎疑聖心

唯一. 如何復有寂照之二. 二則非一. 一則非

二. 故成相違

答曰. 用卽寂. 寂卽用. 用寂體一同出而異名.

更無無用之寂而主於用也初二句相卽顯

一. 次二句釋成非異. 正因相卽所以非異. 同

出下語借老氏. 亦非寂用復有同出之源. 但

論主巧用彼. 又不可隨文取義. 後二句謂卽

用之寂與用爲體. 豈有用外單寂而來主於

用. 邪主猶體也. 亦合云又無無寂之用. 以賓

於寂. 約體用重輕假分賓主

是以智彌昧照逾明(實)神彌靜應逾動(權)豈曰

明昧動靜之異哉心用之外了無寂境故.

此但屬般若. 成立本論也. 謂二智皆卽寂而

照. 正照而寂. 豈曰下會歸一致. 前約寂用非

下	欄

二. 答成一體. 此約權實一心寂照雙含. 實相

般若該心境融眞妄. 總萬法括二乘. 未有一

法非實相也

故成具云不爲而過爲(權)寶積曰無心無識無

不覺知(實)成具卽經正文

斯則窮神(權)盡智(實)極象外之談也卽(就)之明

文聖心可知矣通結上文. 謂窮二智之玄

理. 盡物外之淸談也. 明文者. 謂前所引聖敎.

依敎出理般若之道可知悟也. 然上九□問

答皆決擇前宗. 但初□揀彼儒老不矜不恃

遠非般若. 中間七次或權實雙明. 或二智殊

辨. 或境智合說. 或同異料簡. 至於第九. 寂用

同源歸般若之極致爾

劉公致問致至也說文曰. 送詣也. 諸說公

名程之. 字仲思. 彭城人. 漢楚元王之裔. 外善

百家內硏佛理. 與儒者雷次宗. 宗九周續之

等. 皆當代名流. 事遠公於廬阜. 稱十八賢. 精

結蓮社. 時龍光寺生法師入關. 就學於什公.

因與論主莫逆. 生公南返. 乃以前論出示廬

山社衆. 遺民覽之. 歎曰. 不意方袍復有平叔.

因以興問. 實曰起予. 瑤和尙云. 雖跡在遺民.

亦遠公之深意

遺民和南頃餐(味)徽(美)聞(去聲)有懷遙佇(久立)歲

末寒嚴體中(道)如何音(信)寄壅隔增用抱[&FFFF]#. 弟

子比□(病身)草澤(藪澤)常有弊□(病)耳. 因慧明道

人北游. 裁(□2司)通其情遺者. 逸也. 謂野逸

散民. 比跡虞仲夷逸. 亦自號也. 公亦嘗爲柴

桑令. 値桓玄僭逆初萌. 乃歎曰. 晉室無磐石

之固. 蒼生有累卵之危因去廬山□命弗顧.